|  |  |  |  |  |  |
| --- | --- | --- | --- | --- | --- |
| cali | | |  |  | |
| ΑΞΙΕΣ ΖΩΗΣ ΣΤΗΝ ΕΚΠΑΙΔΕΥΣΗ  ΚΕΝΤΡΟ ΠΡΟΛΗΨΗΣ «ΟΡΑΜΑ» | | |  | Θεματική: Ενδιαφέρομαι και Ενεργώ  Υποθεματική: Αλληλοσεβασμός  Απευθύνεται σε μαθητές/μαθήτριες: **ΔΗΜΟΤΙΚΟΥ (Δ΄-ΣΤ΄)**  Διάρκεια στο τετράμηνο: 7 εργαστήρια/ 2 ώρες κατ’ ελάχιστο το εργαστήριο, κυμαινόμενη διάρκεια | |
|  | | |  |  | |
| **Περιγραφή (50-100 λέξεις)**  Το διεθνές εκπαιδευτικό πρόγραμμα “Αξίες Ζωής στην Εκπαίδευση” (LivingValuesEducationProgram), προέκυψε από την ανάγκη να μειωθεί η αρνητική επίδραση στα παιδιά από την **αυξανόμενη βία**, τα **κοινωνικά προβλήματα** και την **έλλειψη σεβασμού** προς άλλους και το φυσικό περιβάλλον. Μέσα από ιστορίες, συζήτηση, δραστηριότητες και παιχνίδια τα παιδιά έρχονται σε επαφή με αξίες όπως η ειρήνη, ο σεβασμός, η αγάπη, η υπευθυνότητα, η ευτυχία, η τιμιότητα, η ανεκτικότητα, και η απλότητα. Τα παιδιά αυξάνουν τις γνώσεις τους αλλά και τις κοινωνικές και συναισθηματικές τους δεξιότητες. Μέσα στην τάξη τους αναπτύσσεται ένα κλίμα όπου τα παιδιά νιώθουν σεβασμό, εκτίμηση, κατανόηση, αγάπη και ασφάλεια.  **Στοχευόμενες δεξιότητες**  Κριτική σκέψη, επικοινωνία και επίλυση προβλημάτων, ενσυναίσθηση, υπευθυνότητα, συνεργασία, κοινωνικές δεξιότητες, συναισθηματικές δεξιότητες.  **Δραστηριότητες:**  1ο εργαστήριο (3 ΣΥΝΕΔΡΙΕΣ Χ 2 ΩΡΕΣ)  ΑΞΙΑ ΕΙΡΗΝΗΣ (Δραστηριότητες: τραγούδι, συζήτηση «τι είναι ειρήνη», άσκηση στη φαντασία ενός ειρηνικού κόσμου, μοίρασμα εμπειρίας, διερεύνηση «κόσμοι ειρήνης και κόσμοι διαμάχης’, άσκηση εστίασης «άστρο ειρήνης», δραστηριότητα «παγκόσμιο κέικ», συζήτηση «φράσεις ειρήνης», παρουσίαση ζωγραφιών, συζήτηση «οι τρεις ερωτήσεις που φέρνουν ειρήνη», ασκήσεις επικοινωνίας και επίλυσης συγκρούσεων).  2ο εργαστήριο (3 ΣΥΝΕΔΡΙΕΣ Χ 2 ΩΡΕΣ)  ΑΞΙΑ ΣΕΒΑΣΜΟΥ (Δραστηριότητες: αναστοχασμός, δημιουργικός οραματισμός «το πολύτιμο δώρο», δραστηριότητα «οι δικές μου ιδιότητες», άσκηση εστίασης «άστρο σεβασμού», διάβασμα της ιστορίας της Λίλι, συζήτηση ιστορίας, δραστηριότητα «άσκηση με μολύβι», συζήτηση «τρόποι που δείχνουμε σεβασμό», δραστηριότητα «συνέντευξη», τραγούδι, εξάσκηση δεξιοτήτων αποφυγής συγκρούσεων, εξάσκηση δεξιοτήτων τερματισμού συγκρούσεων με κάρτες ρόλων, διάβασμα της ιστορίας «φωτιά στη ζούγκλα»).  3ο εργαστήριο (2 ΣΥΝΕΔΡΙΕΣ Χ 2 ΩΡΕΣ)  ΑΞΙΑ ΑΓΑΠΗΣ (Δραστηριότητες: τραγούδι για την αγάπη, άσκηση στη φαντασία «ένας κόσμος αγάπης», μοίρασμα εμπειρίας, διάβασμα ιστορίας «οι τέσσερις θρόνοι», αναστοχασμός Τολστόι – Αϊνστάιν, άσκηση εστίασης «στέλνω αγάπη», δραστηριότητα «λέξεις καρδιάς», διερεύνηση ‘τρόποι που δίνουμε αγάπη», άσκηση εστίασης «γεμίζω με αγάπη», συζήτηση «η δύναμη της αγάπης», εξάσκηση δεξιοτήτων επίλυσης συγκρούσεων «παύση και ριπλέι»).  4ο εργαστήριο (1ΣΥΝΕΔΡΙΑ Χ 2 ΩΡΕΣ)  ΑΞΙΑ ΑΝΕΚΤΙΚΟΤΗΤΑΣ (Δραστηριότητες: δραστηριότητα «κολάζ ανεκτικότητας, χάρτης μισαλλοδοξίας», συζήτηση-μοίρασμα εμπειριών, άσκηση στη φαντασία «ένα ειρηνικό σχολείο», συζήτηση και εξάσκηση δεξιοτήτων «αφοπλίζοντας την προκατάληψη», συζήτηση «μου αρέσει ο εαυτός μου ακόμη και όταν κάνω λάθος»).  5ο εργαστήριο (1 ΣΥΝΕΔΡΙΑ Χ 2 ΩΡΕΣ)  ΑΞΙΑ ΤΙΜΙΟΤΗΤΑΣ (Δραστηριότητες: ιστορία «ο αυτοκράτορας και οι σπόροι λουλουδιών», διαδραμάτιση ιστορίας, συζήτηση «ειλικρίνεια και εμπιστοσύνη», δραστηριότητα «όταν δεν κρατώ την υπόσχεσή μου», παιχνίδι ανάπτυξης δεξιοτήτων «χάθηκε-βρέθηκε», συζήτηση «ένα λεπτό θάρρους»).  6ο εργαστήριο (1 ΣΥΝΕΔΡΙΑ Χ 2 ΩΡΕΣ)  ΑΞΙΑ ΥΠΕΥΘΥΝΟΤΗΤΑΣ (Δραστηριότητες: τραγούδι, δραστηριότητα «βόλτα εμπιστοσύνης», συζήτηση «οι ευθύνες μας», δραστηριότητα «υπεύθυνοι καθοδηγητές», συζήτηση «σε τι πιστεύω», δραστηριότητα βιβλία «πιστεύω στην…»).  7ο εργαστήριο (1 ΣΥΝΕΔΡΙΑ Χ 2 ΩΡΕΣ)  ΑΞΙΑ ΑΠΛΟΤΗΤΑΣ – ΠΡΟΣΤΑΣΙΑΣ ΤΗΣ ΦΥΣΗΣ (Δραστηριότητες: αναστοχασμός, δραστηριότητα «η απλότητα γύρω μου», δραστηριότητα «πολύτιμα δέντρα», συζήτηση «προστασία/διατήρησης της φύσης», συζήτηση «η χαρά της απλότητας», δραστηριότητα «παραπλανητικά μηνύματα και απλότητα», συζήτηση «ελευθερία από τις επιθυμίες»).  **Προσαρμογές για εμποδιζόμενους μαθητές**  Δεν διατίθενται προσαρμογές για εμποδιζόμενους μαθητές.  **Επέκταση**  Οι αξίες της ευτυχίας, ταπεινότητας, συνεργασίας, ενότητας και ελευθερίας.  **Αξιολόγηση**  1. Αξιολόγηση κάθε συνεδρίας εφαρμογής ως προς:  α. τον βαθμό που επιτεύχθηκαν οι στόχοι αύξησης της γνώσης, ανάπτυξης δεξιοτήτων και βιωματικής σύνδεσης με την αξία (βαθμολόγηση κλίμακα Likert 1-5, ‘καθόλου’ ως ‘πάρα πολύ’).  β. τον βαθμό που κάθε δραστηριότητα πέτυχε το στόχο της (βαθμολόγηση κλίμακα Likert 1-5, ‘καθόλου’ ως ‘πάρα πολύ’) και αν άρεσε στα παιδιά (διχοτόμος μεταβλητή Ναι-Όχι)  2. Συνολική αξιολόγηση της επίδρασης του προγράμματος. Μέτρηση επιθετικών συμπεριφορών πριν και μετά την εφαρμογή. Μπορεί να εφαρμοστεί στατιστική ανάλυση *t-test* για εκτίμηση της επίδρασης. |  | | | **Σύνδεση με το Π.Σ:**  Η εφαρμογή του προγράμματος καλλιεργεί κλίμα αποδοχής στην τάξη που προάγει τα την ανάπτυξη της προσωπικότητας και των ιδιαίτερων ενδιαφερόντων και δεξιοτήτων του μαθητή (παράδειγμα άσκησης «οι ιδιότητές μου» στην αξία του σεβασμού). Επίσης ενισχύει την πολυπολιτισμικότητα μέσα από την αξία της ανεκτικότητας και ευαισθητοποιεί για την αναγκαιότητα προστασίας του περιβάλλοντος μέσα από την αξία της απλότητας.  ***ΓΛΩΣΣΑ***  Προάγει την γλωσσική έκφραση των παιδιών με τις πολλές ιστορίες που έχει.  Συμβάλλει στον εμπλουτισμό του λεξιλογίου με τον πλούτο των λέξεων που έχουν οι ιστορίες-λογοτεχνικά κείμενα αλλά και με τα κεντρικά σημεία στοχασμού για την κάθε αξία. Τις εξηγεί και εξοικειώνει τα παιδιά με αυτές με αποτέλεσμα να τις χρησιμοποιούν φυσικά στον προφορικό τους λόγο. Καλεί τα παιδιά να συμμετέχουν σε συζητήσεις όπου αιτιολογούν τις απόψεις τους χρησιμοποιώντας τα επιχειρήματά τους.  ***Κοινωνική και πολιτική αγωγή***  Μέσα από την αξία της υπευθυνότητας αναγνωρίζουν τους ρόλους των ατόμων στις διάφορες ομάδες και τη σημασία της οικογένειας. Η αξία της ελευθερίας τους βοηθάει να συνειδητοποιήσουν δικαιώματα και υποχρεώσεις και να αναπτύξουν σεβασμό για την οργάνωση των κοινωνιών. Παροτρύνονται να διαπραγματεύονται τυχόν συγκρούσεις ή εντάσεις που προκύπτουν, για παράδειγμα στην αξία της ειρήνης μαθαίνουν την τεχνική της διαμεσολάβησης.  Παροτρύνονται να αποδέχονται ανθρώπους µε διαφορετικές γλωσσικές, πολιτιστικές ή θρησκευτικές καταβολές, να συνεργάζονται και να οικοδομούν δεσμούς φιλίας μαζί τους.  Μαθαίνουν να αποδέχονται και να σέβονται τις ιδιαίτερες ανάγκες κάποιων ανθρώπων  και αναπτύσσουν συναισθήματα αγάπης και αδελφοσύνης για όλα τα πλάσματα της γης. Η αξία της απλότητας βοηθάει να αποκτήσουν θετικές στάσεις και συμπεριφορές για το περιβάλλον αλλά και κριτική στάση προς τον υπερκαταναλωτισμό.  ***ΑΙΣΘΗΤΙΚΗ ΑΓΩΓΗ***  ***ΕΙΚΑΣΤΙΚΑ***  Δίνει τη δυνατότητα στα παιδιά να εκφραστούν μέσα από τη ζωγραφική και το κολάζ άλλοτε ελεύθερα και άλλοτε με συγκεκριμένο θέμα, άλλοτε ατομικά και άλλοτε ομαδικά.  ***ΜΟΥΣΙΚΗ***  Συμβάλει να γνωρίσουν τα παιδιά διάφορα είδη μουσικής, να μάθουν τραγούδια σχετικά με τις αξίες αλλά και να προσπαθήσουν να φτιάξουν δικά τους.  ***ΔΡΑΜΑΤΙΚΟ ΠΑΙΧΝΙΔΙ***  Δίνει στα παιδιά πολλές ευκαιρίες για δραματοποίηση μέσω τις δραματοποίησης ιστοριών και παιχνίδια ρόλων με ελεύθερο ή οργανωμένο θέμα.  ***ΦΥΣΙΚΗ ΑΓΩΓΗ***  Βοηθάει τα παιδιά να αναπτύσσονται κινητικά, να χαίρονται με την έκφραση μέσω του σώματός τους, να ακολουθούν και να τηρούν κανόνες, να χαλαρώνουν. Υπάρχουν πολλά κινητικά παιχνίδια και πάρα πολλές ασκήσεις χαλάρωσης.  ***ΠΛΗΡΟΦΟΡΙΚΗ***  Βοηθάει τα παιδιά να καταλάβουν τη χρησιμότητα του Ηλεκτρονικού Υπολογιστή να βρίσκουμε πληροφορίες. Για παράδειγμα στην αξία της απλότητας χρησιμοποιείται για την εύρεση πληροφοριών γύρω από διάφορα είδη δέντρων και την προσφορά τους στο οικοσύστημα.  Βιβλιογραφία:  Διαθεματικό Ενιαίο Πλαίσιο Προγραμμάτων σπουδών (Δ.Ε.Π.Π.Σ.) και Αναλυτικά Προγράμματα Σπουδών (Α.Π.Σ), ΦΕΚ 303Β/13-03-2003, ΦΕΚ 304Β/13-03-2003  **Εκτυπώσιμο Υλικό**  - Κάρτες για την κάθε συνεδρία μαζί με υλικό ιστοριών και ασκήσεων εστίασης/δεξιοτήτων, παιχνίδια ρόλων.  - Επιπλέον υλικό στην ιστοσελίδα <https://livingvalues.net/materials-for-schools/>  **Απαραίτητοι Σύνδεσμοι**  www.livingvalues.net  **Οπτικοακουστικό υλικό**  <https://livingvalues.net/materials-for-schools/>  **Διαδραστικό υλικό**  **Υποστήριξη εκπαιδευτικού**  Πληροφορίες υποβάθρου  Οδηγός  Κάρτες για κάθε συνεδρία με οδηγίες βήμα-βήμα.  Επιμόρφωση  Εκπαίδευση από στελέχη των Κέντρων Πρόληψης ή του Δ.Σ. και των επιμορφωτών του Ελληνικού Σωματείου ‘Αξίες Ζωής στην Εκπαίδευση’  Φυσική παρουσία  Στελέχη Κέντρων Πρόληψης και μέλη Ελληνικού Σωματείου ‘Αξίες Ζωής στην Εκπαίδευση’. |